รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดพิธีถวายราชสักการะ น้อมรำลึกในพระมหากรุณาธิคุณ รัชกาลที่ 9  เนื่องในวันพระบิดาแห่งฝนหลวง ประจำปี 2563
วันเสาร์ที่ 14 พฤศจิกายน 2563
กระทรวงเกษตรและสหกรณ์ จัดพิธีถวายราชสักการะ น้อมรําลึกในพระมหากรุณาธิคุณ รัชกาลที่ 9  เนื่องในวันพระบิดาแห่งฝนหลวง ประจําปี 2563
กระทรวงเกษตรและสหกรณ์ จัดพิธีถวายราชสักการะ น้อมรําลึกในพระมหากรุณาธิคุณ รัชกาลที่ 9 เนื่องในวันพระบิดาแห่งฝนหลวง ประจําปี 2563
วันที่ 18 พฤศจิกายน 2563 เวลา 09.00 น. ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีถวายราชสักการะน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันพระบิดาแห่งฝนหลวง ประจําปี 2563 พร้อมด้วย ดร.ทองเปลว กองจันทร์ ปลัดกระทรวงเกษตร และสหกรณ์คณะผู้บริหาร หัวหน้าส่วนราชการ ข้าราชการ เจ้าหน้าที่กระทรวงเกษตรและสหกรณ์ และผู้แทนส่วนราชการต่าง ๆ รวมทั้งอาสาสมัครฝนหลวง เข้าร่วมในพิธีถวายราชสักการะองค์พระบิดาแห่งฝนหลวง ณ ลานอเนกประสงค์ อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ เขตหลักสี่ กรุงเทพมหานคร เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตามที่คณะรัฐมนตรีมีมติเมื่อวันที่ 20 สิงหาคม 2545 ในฐานะที่ทรงเป็น “พระบิดาแห่งฝนหลวง” และกําหนดให้วันที่ 14 พฤศจิกายนของทุกปีเป็น “วันพระบิดาแห่งฝนหลวง” เนื่องด้วยเมื่อวันที่ 14 พฤศจิกายน 2498 เป็นวันที่พระองค์ทรงมีพระราชดําริที่จะนําความรู้ทางวิทยาศาสตร์มาประยุกต์ใช้ในการบังคับเมฆให้เกิดเป็นฝนจนเกิดเป็นเทคโนโลยีฝนหลวง ช่วยขจัดความทุกข์ยากให้แก่พสกนิกรที่ประสบภัยแล้ง และเป็นองค์ประกอบในการบริหารจัดการทรัพยากรน้ําของประเทศ ซึ่งได้จารึกไว้เป็นวันสําคัญของประวัติศาสตร์ชาติไทย เพื่อให้ประชาชน เยาวชน ได้มีโอกาสแสดงความจงรักภักดีและน้อมรําลึกในพระมหากรุณาธิคุณของพระองค์ท่าน ที่ทรงก่อให้เกิดเทคโนโลยีฝนหลวง อันเป็นมรดกสําคัญของประเทศในการช่วยเหลือประชาชนมาตลอดระยะเวลา 65 ปี
ด้านนายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า สําหรับการจัดงานวันพระบิดาแห่งฝนหลวง ประจําปี 2563 กรมฝนหลวงและการบินเกษตร กําหนดจัดงานตั้งแต่วันที่ 12 - 14 พฤศจิกายน 2563 ซึ่งได้มีพิธีเปิดนิทรรศการไปเมื่อวันที่ 12 พฤศจิกายน 2563 โดยภายในงานมีการจัดนิทรรศการ “9 ใน 9 สิ่งสําคัญสัมพันธ์ฝนหลวง” แสดงถึงสิ่งสําคัญของกรมฝนหลวงและการบินเกษตรที่เกิดขึ้นในรัชสมัยรัชกาลที่ 9 ถ่ายทอดเรื่องราวโครงการพระราชดําริฝนหลวงผ่านเรื่องเล่าพร้อม QR Code และมีการฉายภาพยนตร์ในรูปแบบ 4 มิติ (4D Experience) ด้วยเทคโนโลยีเสมือนจริง การจัดนิทรรศการจากหน่วยงานในสังกัดกระทรวงเกษตรและสหกรณ์ และหน่วยงานร่วมบูรณาการ อาทิ กองทัพอากาศ มหาวิทยาลัย เกษตรศาสตร์ สถาบันวิจัยวิทยาศาสตร์และเทคโนโลยีแห่งประเทศไทย (วว.) สถาบันสารสนเทศทรัพยากรน้ํา (สสน.) ทั้งนี้ ตลอดการจัดงานยังมีการจําหน่ายสินค้าและผลิตภัณฑ์ทางการเกษตรอีกมากมายกว่า 60 ร้านค้า เป็นผลิตภัณฑ์สินค้า OTOP ซึ่งมีทั้งผัก ผลไม้ อาหารสด และอาหารแปรรูปทางการเกษตรมาจําหน่ายให้ประชาชนในราคาประหยัด อาทิ ก้อนจุลินทรีย์จากมูลไส้เดือน วุ้นทุเรียน เครื่องสําอางจากนมแพะ น้ําพริกและเห็ดแปรรูป แชมพูสมุนไพร ผ้าทอ เครื่องเงิน เป็นต้น รวมทั้งยังมีกิจกรรมการสาธิตเสริมสร้างอาชีพจากหน่วยงานในสังกัดกระทรวงเกษตรและสหกรณ์ อาทิ สาธิตการทําอาหารแปรรูปจากปลานิล โดยกรมประมง การประดิษฐ์พัดเดคูพาจ โดยสํานักงานการปฏิรูปที่ดินเพื่อเกษตรกรรม การสาวไหมและแสดงผลิตภัณฑ์แปรรูปจากหม่อนไหมพร้อมบริการแจกต้นหม่อนไหมผลสด โดยกรมหม่อนไหม นอกจากนี้ภายในงานยังมีการแสดงดนตรีคอนเสิร์ตจากศิลปินชื่อดัง อีกด้วย